Bernhoff Hansen

Bernhoff Otelius Hansen (født 17. august 1877 i Saltdal, død 22. desember 1950 i New York) var en norsk-amerikansk bryter som deltok i de olympiske leker 1904 i St. Louis.

Hansen ble olympisk mester i klassen tungvekt. Det var fem deltakere i vektklassen. Hansen representerte klubben Brooklyn Norwegier Turnverein. Han kom til USA et og et halvt år før de olympiske lekene, og var fortsatt norsk statsborger da han vant sitt OL-gull.
Etter de olympiske lekene 1904 dro han tilbake til Norge, giftet seg med sin ungdomskjæreste fra Saltdal og returnerte med sin familie til USA i årene rundt første verdenskrig. Han slo seg ned i New York og jobbet som jernarbeider. Saltdal kommune hedret OL-mesteren med et minnesmerke i Rognan, som ble avduket i august 2004, 100 år etter at han vant sitt OL-gull som den første norske statsborger ved siden av  Charles Ericksen.

I 2021 endret Den internasjonale olympiske komité sin database over olympiske medaljevinnere, slik at både Ericksen og Hansen nå er registrert som deltakere og olympiske mestere for Norge. 

 OL-medaljer 
 16px|Gull 1904  St. Louis -  Gull, Bryting, tungvekt fristil  Norge

 Referanser 

 Eksterne lenker 


Kategori:Brytere fra USA
Kategori:Norske brytere
Kategori:Olympiske mestere for Norge
Kategori:Medaljevinnere under Sommer-OL 1904
Kategori:Deltakere for Norge under Sommer-OL 1904
Kategori:Brytere under Sommer-OL 1904
Kategori:Personer fra Saltdal kommune
Kategori:Personer fra USA født i Norge